Luka 23 | Bibele e Inthaneteng | Phetolelo ea Lefatše le Lecha
23 Kahoo letšoele la ema, kaofela, ’me la mo isa ho Pilato.+ 2 Joale ba qala ho mo qosa,+ ba re: “Re fumane monna enoa a khelosa+ sechaba sa habo rōna ’me a hanela ho lefshoa ha makhetho+ ho Cesare ’me a re ke eena Kreste morena.”+ 3 Joale Pilato a mo botsa potso: “Na u morena oa Bajuda?” Ha a mo araba a re: “Ke uena ea bolelang joalo.”+ 4 Joale Pilato a re ho baprista ba ka sehloohong le bongata: “Ha ke fumane molato ho monna enoa.”+ 5 Empa ba qala ho tsitlella, ba re: “O ferekanya batho ka ho ruta ho pholletsa le Judea eohle, esita le ho qala Galilea ho tla fihla mona.” 6 Ha Pilato a utloa seo, a botsa hore na monna eo ke Mogalilea, 7 ’me, ka mor’a ho fumana hantle hore o ne a tsoa sebakeng se taolong ea Heroda,+ a mo romela ho Heroda, eo le eena a neng a le Jerusalema matsatsing ana. 8 Ha Heroda a bona Jesu a thaba haholo, kaha ka nako e telele o ne a batla ho mo bona+ ka lebaka la hore o ne a utloile+ ka eena, ’me o ne a tšepile ho bona pontšo e ’ngoe e etsoang ke eena. 9 Joale a qala ho mo botsa ka mantsoe a mangata haholo; empa ha aa ka a mo araba.+ 10 Leha ho le joalo, baprista ba ka sehloohong le bangoli ba ’na ba ema ’me ba mo qosa+ ka matla. 11 Joale Heroda hammoho le balebeli ba hae ba masole ba mo nyelisa,+ ’me a mo fetola litšeho+ ka ho mo apesa seaparo se khanyang eaba o mo khutlisetsa ho Pilato. 12 Joale Heroda le Pilato+ ba fetoha metsoalle letsatsing lona leo; etsoe pele ho moo ba ne ba ntse ba e-na le bora pakeng tsa bona. 13 Joale Pilato a bokella baprista ba ka sehloohong le babusi le sechaba 14 eaba o re ho bona: “Le tlisitse monna enoa ho ’na le re o susumelletsa batho ho etsa bofetoheli, ’me, bonang! ke mo hlahlobile ka pel’a lōna empa ha kea fumana ho monna enoa lebaka+ la liqoso tseo le mo qosang ka tsona. 15 Ha e le hantle, le Heroda ha aa ka a le fumana, kaha o ile a mo khutlisetsa ho rōna; ’me, bonang! ha aa etsa letho le tšoaneloang ke lefu.+ 16 Ka hona ke tla mo shapa+ ’me ke mo lokolle.” 17 —— 18 Empa bona hammoho le letšoele lohle ba hoeletsa ba re: “Tlosa enoa,+ empa u re lokollele Barabase!”+ 19 (E leng monna ea neng a lahletsoe chankaneng ka lebaka la bofetoheli bo itseng bo etsahalang motseng le ka lebaka la polao.) 20 Pilato a boela a hoeletsa ho bona, hobane o ne a batla ho lokolla Jesu.+ 21 Joale ba qala ho hooa, ba re: “Mo khokhothele thupeng! Mo khokhothele thupeng!”+ 22 A re ho bona ka lekhetlo la boraro: “Hobane’ng, ke ntho efe e mpe eo monna enoa a e entseng? Ha kea ka ka fumana letho le tšoaneloang ke lefu ho eena; ka hona ke tla mo shapa ’me ke mo lokolle.”+ 23 Eaba ba qala ho phehella ka potlako, ka mantsoe a phahameng, ba batla hore a khokhotheloe thupeng; ’me mantsoe a bona a qala ho hlōla.+ 24 Kahoo Pilato a fana ka kahlolo ea hore seo ba se batlang se khotsofatsoe:+ 25 a lokolla+ monna ea neng a lahletsoe chankaneng ka lebaka la bofetoheli le polao le eo ba neng ba mo batla, empa a nehelana ka Jesu thatong+ ea bona. 26 Joale eare ha ba mo tsamaisa, ba tšoara Simone, letsoalloa le itseng la Cyrene, ea neng a tsoa sebakeng se ka thōko, ’me ba beha thupa ea tlhokofatso holim ’a hae hore a e jare a latetse Jesu.+ 27 Empa ho ne ho e-na le letšoele le leholo le neng le mo latela la batho le la basali ba neng ba ntse ba ikotla ka ho sareloa le ho mo llela. 28 Jesu a retelehela ho basali bao eaba o re: “Barali ba Jerusalema, khaotsang ho ntelela. Ho fapana le hoo, le itelele ’me le llele bana+ ba lōna; 29 hobane, bonang! matsatsi aa tla ao ka ’ona batho ba tla re, ‘Ho thaba linyopa, le lipōpelo tse sa kang tsa tsoala le matsoele a sa kang a anyesa!’+ 30 Joale ba tla qala ho re ho lithaba, ‘Re oeleng holimo!’ le ho maralla, ‘Re koaheleng!’+ 31 Hobane haeba ba etsa lintho tsena ha sefate se le mongobo, ho tla etsahala’ng ha se omeletse?”+ 32 Empa banna ba bang ba babeli, baetsi ba bobe, le bona ba ne ba tsamaisoa ho ea bolaoa le eena.+ 33 Ha ba fihla sebakeng se bitsoang Lehata,+ ba mo khokhothela thupeng le baetsi bao ba bobe, e mong ka ho la hae le letona ’me e mong ka ho le letšehali.+ 34 [[Empa Jesu o ne a re: “Ntate, u ba tšoarele,+ kaha ha ba tsebe seo ba se etsang.”]] Ho feta moo, ba lahla lotho+ e le hore ba abe liaparo tsa hae. 35 Batho ba ema ba shebeletse.+ Empa babusi ba ne ba tšeha ka ho nyefola, ba re: “O pholositse ba bang; a ke a ipholose,+ haeba enoa ke eena Kreste oa Molimo, Mokhethoa.”+ 36 Esita le masole a mo fetola litšeho,+ a atamela ’me a mo fa veine+ e bolila 37 ’me a re: “Haeba u morena oa Bajuda, ipholose.” 38 Hape ho ne ho e-na le mantsoe a ngotsoeng ka holim ’a hae: “Enoa ke morena oa Bajuda.”+ 39 Empa e mong oa baetsi ba bobe ba neng ba fanyehiloe a qala ho mo nyefola a re:+ “U Kreste, na ha ho joalo? Ipholose le rōna u re pholose.” 40 Ha e mong a araba a mo khalemela ka matla ’me a re: “Na ha u tšabe Molimo ho hang, kaha joale u kahlolong e tšoanang?+ 41 Ka sebele, rōna re ho eona ka ho loketseng, kaha re amohela ka botlalo se re tšoanelang bakeng sa lintho tseo re ileng ra li etsa; empa monna enoa ha aa ka a etsa letho le tsoileng tseleng.”+ 42 Eaba o tsoela pele ho re: “Jesu, u nkhopole ha u kena ’musong+ oa hao.” 43 Eaba o re ho eena: “Kannete kea u bolella kajeno, U tla ba le ’na+ Paradeiseng.”+ 44 Joale, ka nako ena e ne e ka ba hora ea botšelela, ’me leha ho le joalo lefifi la aparela lefatše lohle ho fihlela ka hora+ ea borobong, 45 hobane khanya ea letsatsi e ile ea fela; joale lesira+ la sehalalelo la hahoha ka lehare.+ 46 Eaba Jesu o hoeletsa ka lentsoe le phahameng o re: “Ntate, ke beha moea+ oa ka matsohong a hao.” Ha a buile sena, a shoa.+ 47 Ka lebaka la ho bona se etsahetseng molaoli oa lebotho a qala ho tlotlisa Molimo, a re: “Ka sebele monna enoa o ne a lokile.”+ 48 Bongata kaofela bo neng bo bokane moo bakeng sa sebonoang sena, ha bo bona lintho tse ileng tsa etsahala, ba qala ho khutla, bo ikotla lifubeng. 49 Ho feta moo, bohle ba neng ba tloaelane le eena ba ne ba eme hōjana.+ Hape, basali, ba neng ba mo latetse hammoho ho tloha Galilea, ba ne ba eme ba talimile lintho+ tsena. 50 Bonang! Monna e mong ea bitsoang Josefa, eo e neng e le setho sa Lekhotla, monna+ ea molemo le ea lokileng— 51 monna enoa o ne a sa vouta ho tšehetsa morero le ketso+ ea bona—o ne a tsoa Arimathea, motse oa Bajudea, ’me o ne a letetse ’muso oa Molimo;+ 52 monna enoa a ea ho Pilato ’me a kōpa setopo sa Jesu.+ 53 A se theola+ eaba o se phuthela ka line ea boleng bo botle, ’me o mo beha ka lebitleng+ le fatiloeng lefikeng, leo ho neng ho e-s’o be motho ea robalang+ ka ho lona. 54 Joale e ne e le letsatsi la Tokisetso,+ ’me khanya ea shoalane ea sabatha+ e ne e atamela. 55 Empa basali, ba neng ba tlile le eena ho tsoa Galilea, ba latela ’me ba sheba lebitla+ la khopotso le kamoo setopo sa hae se neng se behiloe+ kateng; 56 eaba baa khutla ho ea lokisa linōko le lioli+ tse nkhang hamonate. Empa, ka ho hlakileng, ba phomola ka sabatha+ ho ea ka taelo.